

SVEUČILIŠTE U ZAGREBU

FAKULTET STROJARSTVA I BRODOGRADNJE



PRAVILNIK

O UVJETIMA FSB‐a ZA IZBOR NASLOVNIH NASTAVNIKA I SURADNIKA

Zagreb, siječanj 2023.

**Sadržaj**

[I. Opće odredbe 1](#_Toc115868809)

[Članak 1. 1](#_Toc115868810)

[II. Naslovni nastavnici 1](#_Toc115868813)

[Članak 2. 1](#_Toc115868814)

[Članak 3. 1](#_Toc115868815)

[Članak 4. 2](#_Toc115868816)

Članak 5………………………………………………………………………………………………2

Članak 6………………………………………………………………………………………………2

Članak 7. ……………………………………………………………………………………………..3

Članak 8. …………………………………………………………………………………………… .3

[III. Naslovni suradnici 4](#_Toc115868817)

[Članak 9. 4](#_Toc115868818)

[Članak 10. 4](#_Toc115868819)

[IV. Prijelazne i završne odredbe 4](#_Toc115868820)

[Članak 11. 4](#_Toc115868821)

Na temelju odredaba Zakona o visokom obrazovanju i znanstvenoj djelatnosti (NN 119/2022, dalje u tekstu: Zakon), te članka 5. Statuta Fakulteta , na prijedlog dekana Fakulteta, Fakultetsko vijeće Fakulteta strojarstva i brodogradnje, na svojoj \_\_\_\_\_\_\_\_redovnoj sjednici, održanoj\_\_\_\_\_\_\_\_\_2023. godine, donosi

**PRAVILNIK**

**O UVJETIMA FSB‐a ZA IZBOR NASLOVNIH NASTAVNIKA I SURADNIKA**

# I Opće odredbe

Članak .

Pravilnikom se utvrđuju uvjeti te postupak izbora i reizbora naslovnih nastavnika i suradnika na Sveučilištu u Zagrebu Fakultetu strojarstva i brodogradnje (u daljnjem tekstu: FSB).

Ovaj Pravilnik se odnosi na sva znanstvena područja.

U naslovne nastavnike i suradnike ne biraju se zaposlenici FSB‐a.

**II NASLOVNI NASTAVNICI**

**Trajanje statusa naslovnih nastavnika**

Članak .

Izbor u naslovnog nastavnika traje pet godina.

Protekom 5 godina od datuma prethodnog izbora ili reizbora, pokreće se postupak izbora na više naslovno znanstveno-nastavno mjesto ili postupak reizbora.

U slučaju da kandidat ne zadovoljava uvjete za reizbor, prestaje mu status naslovnog nastavnika na FSB‐u bez mogućnosti ponovnog izbora u naslovno zvanje.

**Pokretanje postupka izbora ili reizbora naslovnih nastavnika**

Članak .

Postupak izbora ili reizbora naslovnog nastavnika ili izbora na više naslovno znanstveno‐nastavno mjesto na FSB‐u pokreće zavod, upućivanjem pisanog prijedloga Povjerenstvu za kadrove.

Zavodi s 10 ili manje znanstveno-nastavnih radnih mjesta ima pravo angažirati jednog naslovnog nastavnika, a zavodi s 11 ili više znanstveno-nastavnih mjesta imaju pravo angažirati 2 naslovna nastavnika.

Obrazloženje prijedloga iz stavka 1. ovoga članka sadrži:

* razloge za angažiranje nastavnika u naslovnom zvanju (uvjeti iz članaka 6., 7. i 8. ovog Pravilnika);
* životopis i popis radova kandidata ovjeren u knjižnici FSB-a;
* podatke o doprinosu kandidata za razvitak i napredak FSB‐a;
* prijedlog stručnog povjerenstva za izbor.

Temeljem zaključka Povjerenstva za kadrove Dekan daje pisano mišljenje Fakultetskom vijeću o potrebi pokretanja postupka izbora ili reizbora.

Fakultetsko vijeće donosi odluku o pokretanju postupka izbora ili reizbora kandidata za naslovnog nastavnika. Postupak izbora, odnosno reizbora provodi se prema odredbama Zakona.

U izvješću stručnog povjerenstva o predlaganju izbora ili reizbora obvezno moraju biti obrazloženi uvjeti za izbor ili reizbor u naslovnog nastavnika iz članaka 6., 7. i 8. ovog Pravilnika.

Članak .

Troškove postupka izbora naslovnih nastavnika snosi predlagatelj.

**Izbor u naslovnog docenta**

Članak 5.

U naslovnog docenta može biti izabran priznati znanstvenik ili stručnjak ako sudjeluje ili će sudjelovati u izvođenju dijela nastave određenog predmeta na preddiplomskom, diplomskom ili poslijediplomskom studiju na FSB‐u.

Članak 6.

Prvi izbor u naslovnog nastavnika na FSB‐u pokrenut će se kad postoji potreba za angažiranjem dodatnog nastavnika zbog preopterećenja redovito zaposlenih nastavnika na zavodu ili radi pokrivanja specifičnih kompetencija kojima kandidat doprinosi znanstvenim i nastavnim aktivnostima na FSB‐u, a koje su komplementarne onima koje pokrivaju postojeći nastavnici FSB‐a.

Kandidat koji se prvi puta bira u naslovnog nastavnika na FSB‐u treba ispuniti sljedeći obavezni uvjet:

* da nakon stjecanja stupnja doktora znanosti ispunjava uvjet za izbor u znanstveno zvanje znanstvenog suradnika sukladno Pravilniku o uvjetima za izbor u znanstvena zvanja (NN 28/17, 72/19, 21/21, 111/22);

te jedan od sljedeća dva uvjeta

* da je u razdoblju od pet godina prije datuma pokretanja izbora sudjelovao izvođenju nastave na sveučilišnom studiju na nekom visokom učilištu u obujmu koji je ekvivalent najmanje 45 norma sati (radnih sati);
* da je sudjelovao/sudjeluje u barem jednom znanstvenom ili stručnom projektu povezanim s FSB-om;

**Napredovanje naslovnih nastavnika**

Članak 7.

Kandidat koji se bira na više naslovno znanstveno‐nastavno mjesto mora, od datuma zadnjeg izbora, ispuniti sljedeća dva obavezna uvjeta:

* da je sudjelovao u izvođenju nastave na FSB‐u u obujmu od najmanje 150 norma sati (pretvoriti u radne sate);
* da zadovoljava uvjete za izbor u više znanstveno zvanje prema Pravilniku o uvjetima za izbor u znanstvena zvanja (naslovni izvanredni profesor treba zadovoljiti uvjete za višeg znanstvenog suradnika, naslovni redoviti profesor uvjete za znanstvenog savjetnika i naslovni profesor u trajnom zvanju uvjete za znanstvenog savjetnika u trajnom zvanju),

te najmanje tri od sljedećih šest uvjeta:

* da je kao autor ili suautor izradio barem jedan nastavni materijal za predmet na kojem sudjeluje u izvođenju nastave na FSB‐u;
* da je sudjelovao u izradi novog kolegija ili osuvremenavanju postojećeg kolegija odobrenog od strane Fakultetskog vijeća;
* da je sudjelovao u jednom znanstvenom ili stručnom projektu na FSB‐u;
* da je u suautorstvu sa zaposlenicima FSB‐a objavio najmanje dva znanstvena rada u časopisu indeksiranom u SCOPUS bazi;
* da je zajedno sa zaposlenicima FSB‐a izradio i bio suautor najmanje dva od naručitelja prihvaćenih elaborata, studija, ekspertiza ili računalna programa.
* da je bio komentor najmanje dva završna ili diplomska rada.

**Reizbor naslovnih nastavnika**

Članak 8.

Kandidat koji se ponovo izabire za naslovnog nastavnika mora, od datuma zadnjeg izbora, ispuniti sljedeća dva obavezna uvjeta:

* da je sudjelovao u izvođenju nastave na FSB‐u u obujmu od najmanje 45 norma sati;
* da ispunjava 30% uvjeta za izbor u više znanstveno zvanje prema Pravilniku o uvjetima za izbor u znanstvena zvanja.

te najmanje dva od sljedećih šest uvjeta:

* da je kao autor ili suautor izradio barem jedan nastavni materijal za predmet na kojem sudjeluje u izvođenju nastave na FSB‐u;
* da je sudjelovao u izradi novog kolegija ili osuvremenavanju postojećeg kolegija odobrenog od strane Fakultetskog vijeća;
* da je sudjelovao u jednom znanstvenom ili stručnom projektu na FSB‐u;
* da je u suautorstvu sa zaposlenicima FSB‐a objavio najmanje jedan znanstveni rad u časopisu indeksiranom u SCOPUS bazi;
* da je zajedno sa zaposlenicima FSB‐a izradio i bio suautor najmanje jednog od naručitelja prihvaćenog elaborata, studije, ekspertize ili računalnog programa.
* da je bio komentor najmanje jednog završnog ili diplomskog rada.

# III NASLOVNI SURADNICI

**Izbor naslovnih suradnika**

Članak 9.

Postupak izbora u naslovne suradnike pokreće zavod upućivanjem pisanog prijedloga Povjerenstvu za kadrove koji sadrži:

* razloge za angažiranje naslovnih suradnika;
* životopis.

Za naslovnog višeg asistenta potrebno je priložiti i potvrdu o doktoratu.

Fakultetsko vijeće donosi odluku o izboru u naslovnog suradnika. Postupak izbora provodi se prema odredbama Zakona.

Članak 10.

Za naslovne suradnike (naslovni asistent i naslovni viši asistent) nije potrebno provoditi postupke reizbora.

**IV. Prijelazne i završne odredbe**

Članak 11.

Ovaj Pravilnik stupa na snagu osmog dana od dana objave na oglasnoj ploči i mrežnim stranicama Fakulteta.

DEKAN

Prof. dr. sc. Zdenko Tonković

Ovaj Pravilnik je oglašen na internetskim stranicama Fakulteta dana \_\_\_\_\_\_\_. godine te stupa na snagu \_\_\_\_\_\_\_\_\_. godine.

Tajnik Fakulteta

Ivan Petrošević, dipl. iur.

Klasa:

Urbroj:

Zagreb,